**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-941/2015

**1868a**

### S p r á v a

**Ústavnoprávneho výboru Národnej rady Slovenskej republiky o prerokovaní zákona z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1868)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony na opätovné prerokovanie Národnou radou Slovenskej republiky. Vo svojom rozhodnutí č. 6067-2015-KPSR z 21. decembra 2015 uviedol dôvody a v časti III navrhol pripomienky.

Predseda Národnej rady Slovenskej republiky rozhodnutím č. 1883 z 21. decembra 2015 pridelil zákon z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1868) na prerokovanie ako gestorskému výboru Ústavnoprávnemu výboru Národnej rady Slovenskej republiky.

**II.**

Ústavnoprávny výbor Národnej rady Slovenskej republiky na 124. schôdzi 21. decembra 2015 prerokoval pripomienky prezidenta Slovenskej republiky uvedené v časti III rozhodnutia prezidenta Slovenskej republiky č. 6067-2015-KPSR z 21. decembra 2015:

1. V názve zákona sa vypúšťajú slová „mení a“ a slová „menia a“.
2. V čl. I sa vypúšťa druhý bod.

Súčasne sa zrušuje označenie prvého bodu.

1. V čl. II sa vypúšťajú prvý bod až štrnásty bod, sedemnásty bod až dvadsiaty prvý bod a dvadsiaty tretí bod.

Doterajší pätnásty bod, šestnásty bod a dvadsiaty druhý bod sa označujú ako prvý bod až tretí bod.

1. Čl. III až XII a čl. XIV až XVI sa vypúšťajú.

Doterajší čl. XIII sa označuje ako čl. III a doterajší čl. XVII sa označuje ako čl. IV.

1. V čl. IV (doterajšom čl. XVII) sa slová „1. januára 2016“ nahrádzajú slovami „dňom vyhlásenia“.

Ak Národná rada Slovenskej republiky pri opätovnom prerokovaní zákon schváli bez vyššie navrhnutých zmien, navrhujem, aby Národná rada Slovenskej republiky schválila tieto ďalšie zmeny:

1. V čl. II dvadsiaty tretí bod znie:

„23. Za § 567l sa vkladá § 567m, ktorý znie:

„§ 567m

Konanie začaté pred dňom nadobudnutia účinnosti tohto zákona na súde príslušnom podľa § 16 ods. 1 písm. b) v znení účinnom pred dňom nadobudnutia účinnosti tohto zákona sa dokončí podľa predpisov účinných pred dňom nadobudnutia účinnosti tohto zákona.“.“

1. V čl. XVII sa slová „1. januára 2016“ nahrádzajú slovami „dňom vyhlásenia“.

Uznesením č. 774 z 21. decembra 2015 odporúčal zákon z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1868) **schváliť v pôvodnom znení.**

**III.**

Ako gestorský výbor rokoval Ústavnoprávny výbor Národnej rady Slovenskej republiky 21. decembra 2015.

Pripomienky prezidenta Slovenskej republiky uvedené v III. časti jeho rozhodnutia z 21. decembra 2015:

**A.** 1. V názve zákona sa vypúšťajú slová „mení a“ a slová „menia a“.

1. V čl. I sa vypúšťa druhý bod.

Súčasne sa zrušuje označenie prvého bodu.

1. V čl. II sa vypúšťajú prvý bod až štrnásty bod, sedemnásty bod až dvadsiaty prvý bod a dvadsiaty tretí bod.

Doterajší pätnásty bod, šestnásty bod a dvadsiaty druhý bod sa označujú ako prvý bod až tretí bod.

1. Čl. III až XII a čl. XIV až XVI sa vypúšťajú.

Doterajší čl. XIII sa označuje ako čl. III a doterajší čl. XVII sa označuje ako čl. IV.

1. V čl. IV (doterajšom čl. XVII) sa slová „1. januára 2016“ nahrádzajú slovami „dňom vyhlásenia“.

**Gestorský výbor odporúča neschváliť.**

**B.** Ak Národná rada Slovenskej republiky pri opätovnom prerokovaní zákon schváli bez vyššie navrhnutých zmien, prezident republiky navrhuje, aby Národná rada Slovenskej republiky schválila tieto ďalšie zmeny:

1. V čl. II dvadsiaty tretí bod znie:

„23. Za § 567l sa vkladá § 567m, ktorý znie:

„§ 567m

Konanie začaté pred dňom nadobudnutia účinnosti tohto zákona na súde príslušnom podľa § 16 ods. 1 písm. b) v znení účinnom pred dňom nadobudnutia účinnosti tohto zákona sa dokončí podľa predpisov účinných pred dňom nadobudnutia účinnosti tohto zákona.“.“

1. V čl. XVII sa slová „1. januára 2016“ nahrádzajú slovami „dňom vyhlásenia“.

**Gestorský výbor odporúča neschváliť.**

Gestorský výbor odporúča Národnej rade Slovenskej republiky po opätovnom prerokovaní hlasovať spoločne o pripomienkach prezidenta 1 až 5 uvedených v časti III. A. tejto správy, so stanoviskom gestorského výboru neschváliť.

V prípade, že Národná rada Slovenskej republiky vyššie navrhnuté pripomienky neschváli, hlasovať spoločne o pripomienkach prezidenta 1 a 2 uvedených v časti III. B. tejto správy, so stanoviskom gestorského výboru neschváliť.

Gestorský výbor ďalej odporúča Národnej rade Slovenskej republiky pri hlasovaní o vrátenom zákone ako celku uvedený vrátený zákon schváliť v pôvodnom znení.

**Správa Ústavnoprávneho výboru** Národnej rady Slovenskej republiky o prerokovaní

zákona z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1868a) **bola schválená** uznesením Ústavnoprávneho výboru Národnej rady Slovenskej republiky č. 775 z  21. decembra 2015.

Ústavnoprávny výbor Národnej rady Slovenskej republiky zároveň poveril spravodajkyňu Annu **Vittekovú**, aby informovala Národnú radu Slovenskej republiky o výsledku rokovania výboru.

Róbert Madej

predseda Ústavnoprávneho výboru

Národnej rady Slovenskej republiky

V Bratislave 21. decembra 2015